Tebda mi yehmej uslem-nni ameqqran seg uɛwin, yettwaṭṭef deg tsennart, iniɣ yebda gar-asen ; aslem yebɣa ad isukkes iman-is, Santiago yebɣa ad t-yeṭṭef ad d-yerr yis-s leqder gar yimdanen. Iniɣ yekka gar-asen, aslem yesɛa tazmert ugar tin n Santiago, yezga yeẓẓuɣur taflukt anda i yebɣa, Santiago yedda-as deg lebɣi, yettmesli yis-d, yerra-t d amddakkel. Acu kan d Santiago i t-yernan s tiḥerci i yesɛa d tiremt yekseb deg tudert-is.